gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 8466, del 17-01-2019 (2019/292)

Correcció d'errades de la informació pública de l'actualització de tarifes de subministrament d'aigua potable, comptadors i tarifa transitòria d'Estivella.
-----------------------------------------------------------------------------------------------------------------------------------------------------------

### Dades del document

Número de DOGV
:   8466

Data del DOGV
:   17-01-2019

Secció del DOGV
:   V. ANUNCIS - C) ALTRES ASSUMPTES

Número del document
:   2019/292


Organisme emissor
:   Empresa General Valenciana del Agua, SA (Egevasa)

Tipus de document
:   Correcció d'errades

Correcció d'errades de la informació pública de l'actualització de tarifes de subministrament d'aigua potable, comptadors i tarifa transitòria d'Estivella.  
 [2019/292]  
Empresa General Valenciana del Agua, SA anuncia correcció d'errades de l'anunci publicat en el DOGV número 8461, de 10 de gener de 2019, que indica la modificació de tarifes de subministrament d'aigua potable a Estivella  
  
Advertida una errada en la publicació de la informació pública esmentada pertoca la seua correcció en el sentit que en l'apartat de tarifa que s'aprova indica:  
  
Aigua potable 2018 2019 2020  
  
  
Ha d'indicar:  
  
Aigua potable 1a anualitat 2a anualitat 3a anualitat  
  
  
D'aquesta manera la tarifa que s'aprova és la següent:  
  
Expedient: 242.126/11 2018.  
  
Tarifa que s'aprova  
  
Aigua potable 1a anualitat 2a anualitat 3a anualitat  
 Domèstics Domèstics Domèstics  
 Quota de servei  Euros/mes Euros/mes Euros/mes  
 Calibre fins a 15 mm 7,677 7,443 7,267  
 20 mm 12,795 12,405 12,111  
 25 mm 17,911 17,364 16,954  
 30 mm 25,589 24,807 24,220  
 40 mm 51,180 49,616 48,443  
 50 mm 76,768 74,423 72,663  
 65 mm 102,356 99,228 96,883  
 80 mm 127,948 124,039 121,107  
 100 mm 127,948 124,039 121,107  
 125 mm 127,948 124,039 121,107  
 Boca d'incendi 7,677 7,443 7,266  
 Tarifa transitòria Tots 0,624 0,624 0,624  
  
 Domèstics Domèstics Domèstics  
 Quota de consum Euros/m³ Euros/m³ Euros/m³  
 Límits mensuals  
 Bloc I fins a 10 0,576 0,558 0,545  
 Bloc II entre 10 i 20 0,865 0,838 0,818  
 Bloc III més de 20 1,440 1,396 1,363  
  
 Domèstics Domèstics Domèstics  
  
 Manteniment de comptador Euros/mes Euros/mes Euros/mes  
 fins a 15 mm 2,111 2,047 1,998  
 20 mm 3,518 3,410 3,330  
 25 mm 4,928 4,777 4,664  
 30 mm 7,039 6,824 6,663  
 40 mm 14,073 13,643 13,321  
 50 mm 21,112 20,467 19,983  
 65 mm 28,151 27,291 26,646  
 80 mm 35,186 34,111 33,304  
 100 mm 35,186 34,111 33,304  
 125 mm 35,186 34,111 33,304  
  
  
  
Sobre les presents tarifes s'aplicarà l'IVA, d'acord amb el que establix la Llei 37/1992, de 28 de desembre.  
Cosa que es fa pública per a general coneixement.  
  
València, 11 de gener de 2019.- El gerent: Miguel Ángel Ferri Llopis.
Diari Oficial de la Generalitat Valenciana


Sumari del DOGV 8629, del 06-09-2019 (2019/8082)

Notificació de la sentència dictada en el judici verbal número 547/2018.
------------------------------------------------------------------------

### Dades del document

Número de DOGV
:   8629

Data del DOGV
:   06-09-2019

Secció del DOGV
:   IV. ADMINISTRACIÓ DE JUSTÍCIA

Número del document
:   2019/8082


Organisme emissor
:   Jutjat de Primera Instància Número 2 d'Elx

Tipus de document
:   Edicte

Notificació de la sentència dictada en el judici verbal número 547/2018. [2019/8082]  
María Esmeralda González Sánchez, lletrada de l'Administració de justícia del Jutjat de Primera Instància número 2 d'Elx, fa saber que en virtut de l'acordat en les actuacions indicades, per resolució del dia de la data, mitjançant la qual s'acorda dur a terme l'acte de comunicació següent: notificar sentència que va dirigida a Levante Dental Proyecto Ontológico, SLU.  
Atés que es desconeix el domicili o la residència actuals d'aquesta part, la lletrada de l'Administració de justícia, de conformitat amb el que es disposa en els articles 156.4, 164 i 497 de la Llei 1/2000, d'enjudiciament civil, ha acordat la publicació del present edicte en el Diari Oficial de la Generalitat Valenciana, per a portar a efecte aquest acte de comunicació, i se li fa saber que contra la resolució dictada es pot interposar recurs de reposició, en el termini de cinc dies, davant aquest jutjat.  
Així mateix, es fa saber a la part que les actuacions estan a la seua disposició en la Secretaria d'aquest jutjat, on podrà tindre coneixement íntegre de l'acte.  
  
Elx, 19 de juliol de 2019.- La lletrada de l'Administració de justícia: María Esmeralda González Sánchez.
Diari Oficial de la Generalitat Valenciana


Sumari del DOGV 8650, del 07-10-2019 (2019/9260)

Informació pública de l'actualització de la tarifa de connexions de servei de sanejament a Villar del Arzobispo.
----------------------------------------------------------------------------------------------------------------

### Dades del document

Número de DOGV
:   8650

Data del DOGV
:   07-10-2019

Secció del DOGV
:   V. ANUNCIS - C) ALTRES ASSUMPTES

Número del document
:   2019/9260


Organisme emissor
:   Empresa General Valenciana del Agua, SA (Egevasa)

Tipus de document
:   Anunci

Informació pública de l'actualització de la tarifa de connexions de servei de sanejament a Villar del Arzobispo.  
 [2019/9260]  
S'informa, per a general coneixement, i de conformitat amb els articles 40, 44 i 45 de la Llei 39/2015, d'1 d'octubre, del procediment administratiu comú de les administracions públiques, que, d'acord amb l'addenda del contracte de concessió administrativa per a la gestió i explotació del servei municipal d'aigua potable i clavegueram de Villar del Arzobispo, de data 9 de desembre de 2010, i segons la comunicació presentada per Egevasa en l'Ajuntament de Villar en data 23 de setembre de 2019, s'estableix aplicar l'any 2019 la tarifa de connexions de servei de sanejament per un import de 2,16 euros/abonat/mes.  
  
Sobre les presents tarifes s'aplicarà l'Impost sobre el Valor Afegit, d'acord amb el que estableix la Llei 37/1992, de 28 de desembre.  
  
Cosa que es fa pública.  
  
València, 30 de setembre de 2019.- El gerent: Miguel Ángel Ferri Llopis.
Diari Oficial de la Generalitat Valenciana


Sumari del DOGV 8593, del 17-07-2019 (2019/5816)

Notificació de la sentència dictada en el judici verbal número 812/2018.
------------------------------------------------------------------------

### Dades del document

Número de DOGV
:   8593

Data del DOGV
:   17-07-2019

Secció del DOGV
:   IV. ADMINISTRACIÓ DE JUSTÍCIA

Número del document
:   2019/5816


Organisme emissor
:   Jutjat de Primera Instància Número 2 d'Orihuela

Tipus de document
:   Edicte

Notificació de la sentència dictada en el judici verbal número 812/2018. [2019/5816]  
Raquel Manuel Sánchez, lletrada de l'Administració de justícia del Jutjat de Primera Instància número 2 d'Orihuela, faig saber que en les actuacions de judici verbal de desnonament per precari, seguides en aquest jutjat amb el número 812/2018, a instàncies de la part actora, Buildingcenter, SAU, contra els ignorats ocupats del carrer de Niagara, número 52, pis 1, porta 20A, s'ha dictat la sentència de data 10 de maig de 2019.  
Li faig saber que té a disposició seua a la secretaria d'aquest jutjat una còpia de la sentència de data 10 de maig de 2019 i se li fa saber que es pot interposar un recurs d'apel·lació en contra davant de l'Audiència Provincial d'Alacant, dins del termini de vint dies comptadors des que es notifique, i que cal consignar un dipòsit de 50,00 euros en el compte (número 0183-0000-00-núm.proc.: 4 dígits-any: 2 dígits) del Banesto, sucursal d'Orihuela (3025).  
I perquè valga de notificació als ignorats ocupants del carrer Niagara, número 52, pis 1, porta 20A, actualment en parador desconegut, expedisc aquest edicte perquè es publique en el Diari Oficial de la Generalitat Valenciana i es col·loque al tauler d'anuncis d'aquest jutjat.  
  
  
Orihuela, 30 de maig de 2019.- La lletrada de l'Administració de Justícia: Raquel Manuel Sánchez.
Diari Oficial de la Generalitat Valenciana


Sumari del DOGV 8612, del 13-08-2019 (2019/7572)

Informació pública de la versió preliminar modificada del Pla general estructural.
----------------------------------------------------------------------------------

### Dades del document

Número de DOGV
:   8612

Data del DOGV
:   13-08-2019

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2019/7572


Data del document
:   19-07-2019

Organisme emissor
:   Ajuntament del Poble Nou de Benitatxell

Tipus de document
:   Anunci

Descriptors 

:   * Poble Nou de Benitatxell, el
    * pla d'urbanisme
    * administració local

Informació pública de la versió preliminar modificada del Pla general estructural. [2019/7572]  
El Ple de l'Ajuntament del Poble Nou de Benitatxell, en sessió celebrada el 19 de juliol de 2019, va acordar obrir un termini excepcional d'informació pública, reduït a les modificacions substancials hagudes, a incloure en la versió preliminar del Pla general estructural, de conformitat amb l'informe evacuat per l'equip redactor de data 25.06.2019 i en els termes establits en l'article 53 Llei 5/2014, de 25 de juliol.  
El Pla podrà examinar-se en les dependències municipals en dies hàbils i en hores d'oficina, i en la seu electrònica d'aquest Ajuntament (adreça https://benitatxell.sedelectronica.es/), i podran presentar-se al·legacions exclusivament sobre aquests extrems durant el termini de 20 dies, a comptar de la publicació del present edicte en el Diari Oficial de la Generalitat Valenciana,  
  
El Poble Nou de Benitatxell, 19 de juliol de 2019.- L'alcalde: Miguel A. García Buigues.
Diari Oficial de la Generalitat Valenciana


Sumari del DOGV 8528, del 12-04-2019 (2019/3751)

Informació pública relativa al Projecte de Decret del Consell pel qual es declara el Monument Natural Aflorament Volcànic i Platja Fòssil de Cap Negret a Altea.
----------------------------------------------------------------------------------------------------------------------------------------------------------------

### Dades del document

Número de DOGV
:   8528

Data del DOGV
:   12-04-2019

Secció del DOGV
:   V. ANUNCIS - C) ALTRES ASSUMPTES

Número del document
:   2019/3751


Data del document
:   04-04-2019

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Anunci

Correcció d'errades

 Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural
    * cooperació administrativa

Informació pública relativa al Projecte de Decret del Consell pel qual es declara el Monument Natural Aflorament Volcànic i Platja Fòssil de Cap Negret a Altea. [2019/3751]  
En compliment del que disposa la normativa més avall indicada, s'exposa al públic el Projecte de Decret de declaració del Monument Natural Aflorament Volcànic i Platja Fòssil de Cap Negret a Altea, durant el termini d- un mes, a comptar des de l'endemà de la data de publicació d'aquest anunci en el Diari Oficial de la Generalitat Valenciana, a l'efecte que les persones que es consideren interessades puguen presentar al·legacions, observacions o suggeriments sobre el seu contingut.  
L'esmentat projecte de decret podrà consultar-se en la pàgina web de la Conselleria d'Agricultura, Medi Ambient, Canvi Climàtic i Desenvolupament Rural:  
http://www.agroambient.gva.es/web/medio-natural/informacion-publica  
Les al·legacions, els suggeriments o les observacions han de dirigir-se i remetre's, per a la seua consideració, al Servei de Gestió d- Espais Naturals Protegits de la Direcció General de Medi Natural i d- Avaluació Ambiental d'aquesta Conselleria, siti a la Ciutat Administrativa 9 d- Octubre, Torre 1, (Planta 3ª), c/ de la Democràcia, 77, 46322 València.  
Tot això, en compliment del que estableix l'article 26 de la Llei 11/1994, de 27 de desembre, d'Espais Naturals Protegits de la Comunitat Valenciana, els articles 16 a 18 de la Llei 27/2006, per la qual es regulen els drets d'accés a la informació, de participació pública i d'accés a la justícia en matèria de medi ambient, els articles 19 a 23 del Decret 97/2010, d'11 de juny, del Consell, pel qual es regula l'exercici del dret d'accés a la informació ambiental i de participació pública en matèria de medi ambient a la Comunitat Valenciana i l'article 52 del Decret 24/2009, de 13 de febrer, del Consell, sobre la forma, l'estructura i el procediment d'elaboració dels projectes normatius.  
  
  
València, 4 d'abril de 2019.- El director general de Medi Natural i d'Avaluació Ambiental: Antoni Marzo i Pastor.
Diari Oficial de la Generalitat Valenciana


Sumari del DOGV 8694, del 10-12-2019 (2019/9309)

Notificació de la sentència dictada en el procediment ordinari número 4/2018.
-----------------------------------------------------------------------------

### Dades del document

Número de DOGV
:   8694

Data del DOGV
:   10-12-2019

Secció del DOGV
:   IV. ADMINISTRACIÓ DE JUSTÍCIA

Número del document
:   2019/9309


Organisme emissor
:   Jutjat de Primera Instància número 2 de Castelló de la Plana

Tipus de document
:   Edicte

Notificació de la sentència dictada en el procediment ordinari número 4/2018. [2019/9309]  
Eva María Mateu Peidró, lletrada de l'Administració de justícia d'aquest Jutjat de Primera Instància número 2 de Castelló, faig saber que, en aquest procediment, s'ha dictat sentència en data 16 de maig de 2019, l'encapçalament i la part dispositiva de la qual diuen, literalment, el següent:  
  
«Sentència número 117/2019  
Castelló, 16 de maig de 2019  
Silvia Bassó de Alburquerque, magistrada jutgessa titular del Jutjat de Primera Instància número 2 de Castelló, he vist les actuacions del judici ordinari número 4/2018, seguides a instàncies de CaixaBank Consumer Finance EFC, SA, representada per la procuradora Julia Domingo Hernanz, contra Pau Soler Huesca i Ana María Soler García, en rebel·lia processal, s'ha dictat aquesta sentència, d'acord amb els següents  
Dispositiva  
Estime la demanda interposada per CaixaBank Consumer Finance EFC, SA, representada per la procuradora Julia Domingo Hernanz, contra Pau Soler Huesca i Ana María Soler García, declarats en situació processal de rebel·lia, i, en conseqüència:  
1. Condemne Pau Soler Huesca i Ana María Soler García a pagar a l'actora la suma de 13.067,55 euros (tretze mil seixanta-set euros amb cinquanta-cinc cèntims), més els interessos legals, des del dia 3 de gener de 2018, data d'interposició de la demanda.  
2. Condemne, així mateix, els demandats que s'han esmentat a pagar les costes derivades d'aquest procediment.  
Notifiqueu aquesta resolució a les parts i indiqueu-los que contra aquesta es pot presentar un recurs d'apel·lació davant de l'Audiència Provincial de Castelló, que s'ha d'interposar davant d'aquest jutjat en el termini de 20 dies a partir de la notificació.  
Aquesta és la meua sentència, que pronuncie, mane i signe.»  
  
I, perquè conste i valga d'edicte per a la notificació de la sentència als demandats, Ana María Soler García, expedisc aquest edicte.  
  
Castelló, 16 de maig de 2019.- La lletrada de l'Administració de justícia: Eva María Mateu Peidró.
Diari Oficial de la Generalitat Valenciana


Sumari del DOGV 8603, del 31-07-2019 (2019/6123)

Notificació de la sentència dictada en el procediment de modificació de mesures contenciós número 1837/2017.
------------------------------------------------------------------------------------------------------------

### Dades del document

Número de DOGV
:   8603

Data del DOGV
:   31-07-2019

Secció del DOGV
:   IV. ADMINISTRACIÓ DE JUSTÍCIA

Número del document
:   2019/6123


Organisme emissor
:   Jutjat de Primera Instància Número 6 d'Elx

Tipus de document
:   Edicte

Notificació de la sentència dictada en el procediment de modificació de mesures contenciós número 1837/2017. [2019/6123]  
Part demandant: María Teresa Agulló Mateu.  
Part demandada: Carmelo José Madrid Fenoll.  
En el judici referenciat s'ha dictat la resolució el text literal de la qual és el següent:  
  
«Dispositiva  
Estime en part la demanda presentada i modifique les mesures acordades en la sentència dictada el 29 de juny de 2012 en el procediment de divorci 462/2012, únicament en els punts següents:  
  
1r. S'estableix un règim de visites obert entre el menor i el seu pare, i podran tots dos relacionar-se en la forma que lliurement convinguen.  
  
No s'aprecien motius per a imposar les costes processals a cap dels litigants.  
Notifiqueu l'anterior resolució a les parts i feu-los saber que és susceptible de recurs d'apel·lació. El recurs haurà d'interposar-se per escrit en el termini de vint dies hàbils, comptats des de l'endemà de la notificació. Serà necessària la prèvia consignació de 50 euros, en el compte de consignacions i depòsits d'aquest jutjat. Sense aquest requisit no s'admetrà a tràmit el recurs (disposició addicional 15a de la LOPJ, modificada per la Llei orgànica 1/2009, de 03.11.2009).  
  
Un vegada ferma aquesta resolució, remeteu testimoniatge al Registre Civil on consta inscrit el naixement del menor per a inscriure l'exercici exclusiu de la pàtria potestat atribuït a la mare.  
Aquesta és la meua sentència, que pronuncie, mane i firme.»  
Publicació: l'anterior sentència ha sigut pronunciada, llegida i publicada en la manera prevista en l'article 212 de la Llei d'enjudiciament civil, de la qual cosa en done fe.  
Atés que es desconeix el domicili o la residència actuals de la part demandada, de conformitat amb el que es disposa en els articles 156.4 i 164 de la Llei 1/2000, d'enjudiciament civil, s'ha disposat la publicació d'aquest edicte en el Diari Oficial de la Generalitat Valenciana per a portar a efecte la diligència de notificació.  
  
Elx, 13 de juny de 2019.- El lletrat de l'Administració de justícia: Jesús Larrosa Abellán.
Diari Oficial de la Generalitat Valenciana


Sumari del DOGV 8564, del 06-06-2019 (2019/4891)

Notificació de la sentència dictada en el procediment ordinari número 382/2018.
-------------------------------------------------------------------------------

### Dades del document

Número de DOGV
:   8564

Data del DOGV
:   06-06-2019

Secció del DOGV
:   IV. ADMINISTRACIÓ DE JUSTÍCIA

Número del document
:   2019/4891


Organisme emissor
:   Jutjat de Primera Instància i Instrucció Número 3 de Villena

Tipus de document
:   Edicte

Notificació de la sentència dictada en el procediment ordinari número 382/2018. [2019/4891]  
Noelia Egea Martínez, lletrada de l'Administració de justícia del Jutjat de Primera Instància i Instrucció número 3 de Villena, faig saber que en aquest jutjat se segueix procediment ordinari número 382/2018 seguit a instàncies de Caixabank, SA, contra Lucia Calva i Fidel Juventino Troya Betancourt en el qual s'ha dictat Sentència en data 5 de març de 2019, la còpia íntegra de la qual queda a la disposició de la part en aquesta oficina judicial, i se li fa saber que en contra es pot interposar recurs d'apel·lació en el termini de 20 dies a comptar des de la publicació d'aquest edicte.  
Atés que la part demandada, Lucia Calva i Fidel Juventino Troya Betancourt, es troba en parador ignorat, s'expedeix aquest edicte perquè servisca de notificació de forma deguda.  
  
Villena, 6 de maig de 2019.- La lletrada de l'Administració de justícia: Noelia Egea Martínez.
Diari Oficial de la Generalitat Valenciana


Sumari del DOGV 8677, del 14-11-2019 (2019/10425)

Informació pública de la declaració d'interés comunitari per a una atribució d'ús i aprofitament en sòl no urbanitzable, relativa a la recepció de cítrics a granel per al seu emmagatzematge i venda a la indústria del suc, al terme municipal d'Oliva.
---------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8677

Data del DOGV
:   14-11-2019

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2019/10319


Data del document
:   14-10-2019

Organisme emissor
:   Conselleria de Política Territorial, Obres Públiques i Mobilitat

Tipus de document
:   Anunci

Descriptors 

:   * Conselleria de Política Territorial, Obres Públiques i Mobilitat
    * Oliva
    * pla d'urbanisme

Informació pública de la declaració d'interés comunitari per a una atribució d'ús i aprofitament en sòl no urbanitzable, relativa a la recepció de cítrics a granel per al seu emmagatzematge i venda a la indústria del suc, al terme municipal d'Oliva. [2019/10691]  
Admesa a tràmit la sol·licitud de declaració d'interés comunitari promoguda per Savipecho, SL, per a una atribució d'ús i aprofitament en sòl no urbanitzable, relativa a la recepció de cítrics a granel per al seu emmagatzematge i venda a la indústria del suc (expedient 2019/0192), al terme municipal d'Oliva, ubicada en el polígon 18, parcel·les 591 i 743, de conformitat amb el que disposa l'article 206.4.a de la Llei 5/2014, de 25 de juliol, de la Generalitat, d'ordenació del territori, urbanisme i paisatge de la Comunitat Valenciana, se sotmet a informació pública durant el termini de vint dies hàbils, comptats a partir de l'endemà de la publicació del present anunci en el Diari Oficial de la Generalitat Valenciana, durant el qual les persones interessades poden consultar l'expedient (projecte de declaració d'interés comunitari i estudi d'integració paisatgística) i formular per escrit les observacions que estimen pertinents, en la pàgina web http://politicaterritorial.gva.es/va/web/urbanismo/consulta-planejament-urbanistic, així com en les oficines del Servei Territorial d'Urbanisme de la Conselleria de Política Territorial, Obres Públiques i Mobilitat, edifici PROP del carrer Gregori Gea, número 27, de València, en horari d'exposició al públic de 09.00 a 14.00 hores.  
  
  
València, 14 d'octubre de 2019.- El cap del Servei Territorial d'Urbanisme: Carlos Aubán Nogués.